KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI HAITALLISISTA AINEISTA ELÄINTEN RUOKINNASSA KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla

1999/0259 COD

KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI HAITALLISISTA AINEISTA ELÄINTEN RUOKINNASSA

1. Johdanto

EY:n perustamissopimuksen 251 artiklan 2 kohdan kolmannen alakohdan c alakohdassa edellytetään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komission lausunto parlamentin ehdottamista kolmesta tarkistuksesta annetaan jäljempänä.

2. Taustaa

Ehdotuksen toimittaminen Euroopan parlamentille ja neuvostolle (asiakirja KOM(1999) 654 lopullinen - 1999/0259 COD) // 17.12.1999

Talous- ja sosiaalikomitean lausunto // 29.3.2000

Euroopan parlamentin lausunto ensimmäisessä käsittelyssä // 4.10.2000

Muutetun ehdotuksen toimittaminen (asiakirja KOM(2000) 861 lopullinen) // 19.12.2000

Yhteisen kannan vahvistaminen // 17.9.2001

Yhteistä kantaa koskeva komission tiedonanto // 18.9.2001

Parlamentin suosituksen vahvistaminen toisessa käsittelyssä // 12.12.2001

3. Ehdotuksen tarkoitus

Ehdotetulla direktiivillä on tarkoitus korvata 22 päivänä huhtikuuta 1999 annettu neuvoston direktiivi 1999/29/EY haitallisista aineista ja tuotteista rehussa [1] (tällä puolestaan kodifioidaan direktiivi 1974/63/ETY, jota on muutettu useita kertoja).

[1] EYVL L 115, 4.5.1999, s. 32.

Ehdotettu teksti on direktiivin 1999/29/EY uudelleenmuotoilu, jonka tärkeimmät muutokset voidaan tiivistää seuraavasti:

- Laajennetaan direktiivin soveltamisalaa niin, että direktiiviin sisällytettäisiin mahdollisuus vahvistaa enimmäispitoisuudet rehujen lisäaineissa esiintyville haitallisille aineille.

- Poistetaan nykyisin käytössä oleva mahdollisuus laimentaa saastuneita rehuaineita niiden puhdistamisen tai hävittämisen sijasta (laimentamisen kieltämisen periaatteen käyttöönotto).

- Poistetaan mahdollisuus enimmäispitoisuuksia koskevan poikkeuksen tekemiseen erityisten paikallisten syiden perusteella.

- Otetaan käyttöön mahdollisuus vahvistaa toimintarajat, joiden ylittyessä käynnistetään tutkimus saastuntalähteen tunnistamiseksi (nopea varoitusjärjestelmä) ja ryhdytään toimenpiteisiin sen vähentämiseksi tai poistamiseksi kokonaan (aktiivinen lähestymistapa).

4. Komission lausunto parlamentin ehdottamista tarkistuksista

4.1. Komission hyväksymät tarkistukset

* Tarkistuksella 4 sisällytetään 13 artiklan 2 kohtaan lisäehto sellaisten erien palauttamisesta alkuperämaahan, jotka eivät ole vaatimusten mukaisia (13 artiklan 2 kohdan viimeinen virke: "Eläinten rehuksi tarkoitetut tuotteet voidaan palauttaa viejänä toimivaan kolmanteen maahan vasta sen jälkeen, kun viejänä toimivan kolmannen maan toimivaltaiset viranomaiset ovat tähän nimenomaisesti suostuneet saatuaan ensin täydellisen selvityksen seikoista ja olosuhteista, joiden vuoksi kyseisiä eläinten rehuksi tarkoitettuja tuotteita ei voitu laskea liikkeeseen yhteisössä."). Lisäyksenä nykyisiin ehtoihin erät, jotka eivät ole vaatimusten mukaisia, voidaan palauttaa alkuperämaahan vasta sen jälkeen, kun alkuperämaan toimivaltaiset viranomaiset ovat antaneet tähän selvän suostumuksensa. Komissio voi hyväksyä tarkistuksen, sillä Euroopan parlamentin tavoin sitä huolestuttaa vaatimusten vastaisten erien mahdollinen paluu markkinoille, ja se on niin muodoin yhtä mieltä siitä, että tämä voi tapahtua vain tarkoin määrätyin ehdoin. Tarkistus on myös yhdenmukainen ehdotetun Euroopan parlamentin ja neuvoston asetuksen 12 artiklaan sisällytetyn, samaa asiaa koskevan säännöksen kanssa, jolla vahvistetaan elintarvikelain yleiset periaatteet ja vaatimukset, Euroopan elintarvikeviranomaisen perustaminen sekä elintarvikkeiden turvallisuutta koskevat menettelyt.

4.2. Komission hylkäämät tarkistukset

* Tarkistuksella 2 (joka koskee 14 artiklan 1 kohtaa) ja tarkistuksella 3 (joka koskee 15 artiklan ensimmäistä ja toista kohtaa) asetetaan kuuden kuukauden määräaika säännösten saattamiselle osaksi kansallista lainsäädäntöä ja niiden soveltamiselle. Vaikka komissio yhtyykin näkemykseen, että näiden tärkeiden säännösten täytäntöönpanoa ei tule tarpeettomasti viivyttää, se ei voi hyväksyä esitettyjä tarkistuksia, kun otetaan huomioon, että kyseiset kauaskantoiset säännökset on ensin siirrettävä kansalliseen lainsäädäntöön ja että toimijoilta vaaditaan suuria ponnistuksia niiden soveltamiseksi käytäntöön..

5. Päätelmä

Komissio muuttaa EY:n perustamissopimuksen 250 artiklan 2 kohdan mukaisesti ehdotustaan edellä esitetyllä tavalla.